CELEX: 32016D0159
Language: lv
Date: 2016-02-04 00:00:00
Title: Komisijas Īstenošanas lēmums (ES) 2016/159 (2016. gada 4. februāris), ar ko nosaka kārtību, kādā iesniedzami dotāciju pieteikumi, maksājumu pieprasījumi un ar tiem saistītā informācija attiecībā uz Eiropas Parlamenta un Padomes Regulā (ES) Nr. 652/2014 minētajiem ārkārtas pasākumiem pret augiem kaitīgajiem organismiem (izziņots ar dokumenta numuru C(2016) 524)

6.2.2016   
            
            
               LV
            
            
               Eiropas Savienības Oficiālais Vēstnesis
            
            
               L 31/51
            
         KOMISIJAS ĪSTENOŠANAS LĒMUMS (ES) 2016/159
   (2016. gada 4. februāris),
   ar ko nosaka kārtību, kādā iesniedzami dotāciju pieteikumi, maksājumu pieprasījumi un ar tiem saistītā informācija attiecībā uz Eiropas Parlamenta un Padomes Regulā (ES) Nr. 652/2014 minētajiem ārkārtas pasākumiem pret augiem kaitīgajiem organismiem
   
      
         (izziņots ar dokumenta numuru C(2016) 524)
      
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 15. maija Regulu (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK (1), un jo īpaši tās 36. panta 5. punktu,
   tā kā:
   
               (1)
            
            
               Saskaņā ar Regulas (ES) Nr. 652/2014 16. panta 1. punktu dalībvalstīm var piešķirt dotācijas attiecībā uz ārkārtas pasākumiem, kas īstenoti tāpēc, ka ir apstiprināta kāda minētās regulas 17. pantā uzskaitītā kaitīgā organisma klātbūtne.
            
         
               (2)
            
            
               Saskaņā ar Komisijas Īstenošanas lēmuma 2014/917/ES (2) 1. un 2. pantu dalībvalstis nosūta Komisijai oficiālus paziņojumus par kaitīgā organisma uzliesmojumiem. Informācija, kas sniegta oficiālajā paziņojumā, ir provizoriska informācija par kaitīgā organisma uzliesmojumu.
            
         
               (3)
            
            
               Lai nodrošinātu pareizu finanšu pārvaldību un operatīvi saņemtu informāciju par dalībvalstu īstenotajiem kaitīgo organismu pārvaldības pasākumiem, ir lietderīgi noteikt datumus, līdz kuriem dalībvalstīm ir jāiesniedz dotāciju pieteikumi un maksājumu pieprasījumi, un precizēt, kāda veida informācija ir jāsniedz. Jo īpaši būtu jāsniedz pirmās un atjauninātās aplēses par izdevumiem, kas radušies dalībvalstīm.
            
         
               (4)
            
            
               Ir jānosaka likme, kas piemērojama, konvertējot finanšu aplēses un maksājumu pieprasījumus, ko iesniegušas dalībvalstis, kuras neizmanto euro kā savu valsts valūtu.
            
         
               (5)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Provizoriska informācija par aplēstajām izmaksām
   Lai dalībvalstis varētu saņemt Savienības finansiālo ieguldījumu, tās divu mēnešu laikā no dienas, kad ir oficiāli apstiprināta Regulas (ES) Nr. 652/2014 17. pantā minētā kaitīgā organisma klātbūtne, sniedz provizorisku informāciju par kaitīgā organisma uzliesmojumu. Par šādu provizorisku informāciju uzskata paziņojumus Komisijai, kā noteikts Īstenošanas lēmuma 2014/917/ES 1. un 2. pantā.
   Ne vēlāk kā sešus mēnešus pēc tam, kad ir oficiāli apstiprināta attiecīgā kaitīgā organisma klātbūtne, dalībvalstis, izmantojot elektronisku datni, kas izveidota atbilstoši šā lēmuma I pielikumā dotajam paraugam, iesniedz Komisijai dotācijas pieteikumu saskaņā ar Regulas (ES) Nr. 652/2014 16. panta 1. punktu.
   Pieteikumā iekļauj šādu informāciju:
   
               a)
            
            
               aplēstās darbības izmaksas, kā minēts Regulas (ES) Nr. 652/2014 18. panta 1. punkta a) apakšpunktā;
            
         
               b)
            
            
               aplēstās izmaksas par pakalpojumu līgumiem ar trešām personām, kā minēts Regulas (ES) Nr. 652/2014 18. panta 1. punkta b) apakšpunktā;
            
         
               c)
            
            
               aplēstās izmaksas attiecībā uz kompensācijām īpašniekiem un operatoriem, kā minēts Regulas (ES) Nr. 652/2014 18. panta 1. punkta c) apakšpunktā;
            
         
               d)
            
            
               attiecīgā gadījumā aplēstās citas izmaksas saistībā ar kaitīgā organisma izskaušanu, kā minēts Regulas (ES) Nr. 652/2014 18. panta 1. punkta e) apakšpunktā, pievienojot pienācīgu pamatojumu.
            
         Reizi trijos mēnešos pēc otrajā daļā minētās informācijas iesniegšanas dalībvalstis iesniedz atjauninātu informāciju par otrajā daļā minētajām izmaksām.
   Dotācijas pieteikumos par aplēstajām izmaksām saistībā ar kaitīgā organisma izskaušanu un/vai ierobežošanu, par ko pieteikums jau ticis nosūtīts iepriekšējos kalendārajos gados, ir jāietver šā lēmuma I pielikuma atjauninātā versija.
   2. pants
   Maksājuma pieprasījumi
   Sešu mēnešu laikā pēc beigu datuma, kas noteikts ikgadējā finansēšanas lēmumā, vai apstiprinājuma par kaitīgā organisma izskaušanas un/vai ierobežošanas pabeigšanu, atkarībā no tā, kurš datums ir agrāks, dalībvalstis iesniedz Komisijai:
   
               a)
            
            
               maksājuma pieprasījumu par atbilstīgajām izmaksām, kas radušās, un to sagatavo, izmantojot elektronisku datni atbilstoši šā lēmuma II pielikumā dotajam paraugam;
            
         
               b)
            
            
               tehnisko ziņojumu atbilstoši šā lēmuma III pielikumam.
            
         3. pants
   Konvertēšanas likme
   Ja dalībvalsts aplēstās izmaksas vai radušies izdevumi ir valūtā, kas nav euro, attiecīgā dalībvalsts tos konvertē euro, piemērojot pēdējo valūtas maiņas kursu, ko Eiropas Centrālā banka ir noteikusi pirms tā mēneša pirmās dienas, kurā dalībvalsts ir iesniegusi dotācijas pieteikumu.
   4. pants
   Piemērojamība
   Šo lēmumu piemēro attiecībā uz kaitīgo organismu uzliesmojumiem, par kuriem Komisijai paziņots no 2016. gada 1. janvāra.
   5. pants
   Adresāti
   Šis lēmums ir adresēts dalībvalstīm.
   
      Briselē, 2016. gada 4. februārī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 189, 27.6.2014., 1. lpp.
   
   
      (2)  Komisijas 2014. gada 15. decembra Īstenošanas lēmums 2014/917/ES, ar ko nosaka sīki izstrādātus noteikumus Padomes Direktīvas 2000/29/EK īstenošanai attiecībā uz paziņojumiem par kaitīgo organismu klātbūtni un pasākumiem, ko dalībvalstis veikušas vai paredzējušas veikt (OV L 360, 17.12.2014., 59. lpp.).
   
      I PIELIKUMS
      A.   IZSKAUŠANA
      
         
      
         
      B.   IEROBEŽOŠANA
      
         
      
         
      C.   CITI PASĀKUMI
      
         
      
         
   
   
      II PIELIKUMS
      A.   IZSKAUŠANA
      
         
      
         
      
         
      B.   IEROBEŽOŠANA
      
         
      
         
      
         
      C.   CITI PASĀKUMI
      
         
      
         
      
         
   
   
      III PIELIKUMS
      Tehniskajā ziņojumā ietver šādu informāciju:
      
                  1)
               
               
                  pasākumu īstenošanas termiņa sākuma un beigu datumu;
               
            
                  2)
               
               
                  īstenoto tehnisko pasākumu aprakstu un galvenos rādītājus;
               
            
                  3)
               
               
                  epidemioloģiskās kartes (norobežotā teritorija, uzliesmojuma teritorija utt.);
               
            
                  4)
               
               
                  detalizētu informāciju par izskaušanas, ierobežošanas vai citu pasākumu rezultātiem pēc attiecīgo pasākumu piemērošanas;
               
            
                  5)
               
               
                  epidemioloģisko izmeklējumu rezultātus;
               
            
                  6)
               
               
                  citus attiecīgos dokumentus.